  Майя Бывальцева Ижкарын Успенской храмлы 100 ар тырмонэз пусйизы. Сӥё-дано литургия ортчиз 28-тӥ гудырикошконэ, ивортэ Удмуртиысь тӧролэн но кивалтэтлэн пресс-службаез. Со Ижкарын одӥгез вашкалаез черк, ӧсъёссэ ӧз ворсалля Быдӟым Атыкай ож аръёсы но. «Туннэ дауръем юбилейзэ пусъе Ижкарысь Успенской черк. Солэн лачмыт пу юртэз кар соборъёслэн чеберлыксылэсь уг кыльы. Вылтусызъя со огшоры гурт храм, интыяськемын шыпыт гуртлы укшась сэрегын, ӝог азинскись шоркарамы сыӵе интыос вань на», — пусйиз ӟечкыланаз Удмуртилэн тӧроез Александр Соловьёв. Черкын вӧсяськонэз ортчытӥз Ижкарысь но Удмуртиысь митрополит Викторин. Праздник инмарлы оскисьёсты куноятонэн йылпумъяськиз. Тегъёс: Лулчеберет Ижкар МитрополитВикторин Удмуртия черк вӧсьлык  